《葛洪丹井》
明代·陈谟

岂复风流似葛洪，寻仙还到紫阳宫。遥闻环佩锵云表，尚想丹砂浴井中。

白发那能生羽翼，苍生坐待起疲癃。银瓶素绠中宵汲，怕有蟠龙解喷风。

作者简介：（1305—1400）元明间江西泰和人，字一德。幼能诗文，尤精经学，旁及子史百家。隐居不求仕，而究心经世之务。尝谓学必敦本，必先变化气质，若礼乐、刑政、钱谷、甲兵、度数之详，亦不可不讲习。洪武初征至京师议礼，宋濂等请留为国学师，引疾辞。家居教授，屡应聘为江浙考试官。学者称海桑先生。有《海桑集》。